UZNESENIE VLÁDY SLOVENSKEJ REPUBLIKY
č. 486
z 30. mája 2001

k správe o ukončení rokovaní o ďalšej liberalizácii obchodu medzi SR a EÚ so spracovanými poľnohospodárskymi výrobkami a návrh na úpravu koncesných listín medzi SR a EÚ

Číslo materiálu:	3734/2001	
Predkladateľ:	minister pôdohospodárstva, minister hospodárstva a minister zahraničných vecí	
Vláda
A.	súhlasí
A.1.	so správou o ukončení rokovaní o liberalizácii vzájomného obchodu so     spracovanými poľnohospodárskymi výrobkami medzi SR a EÚ,
A.2.	s návrhom rozhodnutia Asociačnej rady medzi Slovenskou republikou na jednej strane a Európskymi spoločenstvami a ich členskými štátmi na druhej strane na zmenu Protokolu č.3 (týkajúcu sa obchodu so spracovanými poľnohospodárskymi výrobkami) k Európskej dohode, zakladajúcej pridruženie medzi Slovenskou republikou na jednej strane a Európskymi spoločenstvami a ich členskými štátmi na druhej strane 
A.3.	s predbežným vykonávaním protokolu upravujúceho Európsku dohodu o pridružení SR k ES po jeho odsúhlasení Asociačnou radou SR/EÚ;
B.	odporúča
prezidentovi Slovenskej republiky
B.1.	vysloviť súhlas so zmenou Protokolu č.3 (týkajúcej sa obchodu so spracovanými poľnohospodárskymi výrobkami) k Európskej dohode, zakladajúcej pridruženie medzi Slovenskou republikou na jednej strane a Európskymi spoločenstvami a ich členskými štátmi na druhej strane po vyslovení súhlasu Národnou radou SR;

C.	poveruje
predsedu vlády
C.1.	predložiť návrh na zmenu  Protokolu 3 (týkajúceho sa obchodu so spracovanými poľnohospodárskymi výrobkami) k Európskej dohode, zakladajúcej pridruženie medzi Slovenskou republikou na jednej strane a Európskymi spoločenstvami a ich členskými štátmi na druhej strane Národnej rade SR na vyslovenie súhlasu 
	do 30. júna 2002
C.2.	splnomocniť  ministra zahraničných vecí a ako alternáta veľvyslanca SR pri EÚ podpísať rozhodnutie Asociačnej rady o zmene  Protokolu č.3 (týkajúcej sa obchodu so spracovanými poľnohospodárskymi výrobkami) k Európskej dohode, zakladajúcej pridruženie medzi Slovenskou republikou na jednej strane a Európskymi spoločenstvami a ich členskými štátmi na druhej strane
	do 31. decembra 2001
ministra pôdohospodárstva
C.3.	odôvodniť návrh zmeny Protokolu č. 3 (týkajúcej sa obchodu so spracovanými poľnohospodárskymi výrobkami) k Európskej dohode, zakladajúcej pridruženie medzi Slovenskou republikou na jednej strane a Európskymi spoločenstvami a ich členskými štátmi na druhej strane v Národnej rade SR
D.	ukladá
ministrovi hospodárstva
ministrovi pôdohospodárstva
ministrovi zahraničných vecí
D.1.	pripraviť finálnu verziu Protokolu 3 o bilaterálnom obchode s dohodnutými spracovanými poľnohospodárskymi produktami upravujúceho Európsku dohodu o pridružení SR k ES
	do 30.novembra 2001
ministerke financií
D.2.	zabezpečiť predbežné vykonávanie zmeneného Protokolu č.3 (týkajúceho sa obchodu so spracovanými poľnohospodárskymi výrobkami) rozširujúceho Európsku dohodu o pridružení SR k ES odo dňa jeho predbežného vykonávania po odsúhlasení Asociačnou radou SR/EÚ.
ministrovi zahraničných vecí
D.3.	zabezpečiť po nadobudnutí platnosti Protokolu č.3 (týkajúceho sa obchodu so spracovanými poľnohospodárskymi výrobkami) k Európskej dohode, zakladajúcej   pridruženie   medzi   Slovenskou   republikou   na   jednej  strane

a Európskymi spoločenstvami  a ich členskými štátmi na druhej strane jeho uverejnenie v  Zbierke zákonov SR
	do 31. decembra 2002.
Vykonajú:	predseda vlády
	minister pôdohospodárstva
		minister hospodárstva
		minister zahraničných vecí	
		ministerka financií
Na vedomie:	prezident SR
predseda Národnej rady SR